作者：李曾伯
词牌/韵律：沁园春

paragraphs: 一种孤荄，四出清芬，半秋始花。
只些儿肌骨，才逾一芥，许多韵度，迥压群葩。
得雨相催，随风所到，较七里山樊尤远些。
纷纷辈，笑渠侬桃李，徒竞春华。
试容老子婆娑。
恍身在广寒仙子家。
任殷勤唤酒，恣从君赏，徘徊待月，剩向人夸。
我有家林，旧栽岩壑，得归去相延方是佳。
姑先约，拼共横船玉，教堕巾纱。